作者：赵师侠
词牌/韵律：沁园春

paragraphs: 雨接梅霖，风怯槐暑，麦天已秋。
正榴燃红炬，枝头色艳，荷翻绿盖，池面香浮。
心景俱清，身名何有，且向忙中早转头。
尘劳事，枉朝思夕计，细虑深谋。
悠悠。
不复徼求。
但安分、随缘休便休。
纵官居极品，徒为美玩，家称钜富，未免闲愁。
遇酒开颜，逢欢乐意，有似木人骑土牛。
从他笑，看一朝解悟，八极遨游。